CELEX: 32019D0036
Language: ro
Date: 2019-11-28 00:00:00
Title: Decizia (UE) 2019/2216 a Băncii Centrale Europene din 28 noiembrie 2019 de modificare a Deciziei (UE) 2015/298 a Băncii Centrale Europene privind distribuirea provizorie a venitului Băncii Centrale Europene (BCE/2019/36)

23.12.2019   
               
               
                  RO
               
               
                  Jurnalul Oficial al Uniunii Europene
               
               
                  L 332/183
               
            
         DECIZIA (UE) 2019/2216 ABĂNCII CENTRALE EUROPENE
         din 28 noiembrie 2019
         de modificare a Deciziei (UE) 2015/298 a Băncii Centrale Europene privind distribuirea provizorie a venitului Băncii Centrale Europene (BCE/2019/36)
         CONSILIUL GUVERNATORILOR BĂNCII CENTRALE EUROPENE,
         având în vedere Tratatul privind funcționarea Uniunii Europene,
         având în vedere Statutul Sistemului European al Băncilor Centrale și al Băncii Centrale Europene, în special articolul 33,
         întrucât:
         
                     (1)
                  
                  
                     Decizia (UE) 2016/2247 a Băncii Centrale Europene (ECB/2016/35) (1) menționează constituirea în bilanțul Băncii Centrale Europene a unui provizion pentru riscurile financiare. Acest provizion pentru riscurile financiare trebuie menționat la articolul 3 din Decizia (UE) 2015/298 a Băncii Centrale Europene (BCE/2014/57) (2).
                  
               
                     (2)
                  
                  
                     Prin urmare, Decizia (UE) 2015/298 (BCE/2014/57) ar trebui modificată în mod corespunzător,
                  
               ADOPTĂ PREZENTA DECIZIE:
         
            Articolul 1
            Modificare
            În Decizia (UE) 2015/298 (BCE/2014/57), articolul 3 se înlocuiește cu următorul text:
            
               „Prin derogare de la articolul 2, Consiliul guvernatorilor decide înainte de sfârșitul exercițiului financiar cu privire la necesitatea de a reține integral sau parțial venitul BCE menționat la articolul respectiv, în măsura necesară pentru a asigura faptul că valoarea venitului distribuit nu depășește profitul net al BCE pentru respectivul exercițiu financiar. O decizie în acest sens este luată dacă, pe baza unei evaluări justificate pregătite de Comitetul executiv, Consiliul guvernatorilor estimează că BCE va înregistra pierderi totale anuale sau va obține un profit net anual mai mic decât valoarea estimată a venitului său menționat la articolul 2. Consiliul guvernatorilor poate decide înainte de sfârșitul exercițiului financiar să transfere integral sau parțial venitul BCE menționat la articolul respectiv într-un provizion pentru riscuri financiare.”
            
         
         
            Articolul 2
            Intrarea în vigoare
            Prezenta decizie intră în vigoare la 31 decembrie 2019.
         
         
            Adoptată la Frankfurt pe Main, 28 noiembrie 2019.
            
               
                  Președinta BCE
               
               Christine LAGARDE
            
         
         
            (1)  Decizia (UE) 2016/2247 a Băncii Centrale Europene din 3 noiembrie 2016 privind conturile anuale ale Băncii Centrale Europene (BCE/2016/35) (JO L 347, 20.12.2016, p. 1).
         
            (2)  Decizia (UE) 2015/298 a Băncii Centrale Europene din 15 decembrie 2014 privind distribuirea provizorie a venitului Băncii Centrale Europene (BCE/2014/57) (JO L 53, 25.2.2015, p. 24).